ત્યાં તો નવેમ્બરમાં દિવાળી પર આમિર ખાન ઠગ્સ ઓફ હિન્દોસ્તાન લઈને આવશે. અમિતાભ અને આમિર આમ બંન્નેના સેટ પરના લુક લીક થઈ ચૂક્યા છે. ગોસીપ છે કે ફાતિમા અને કેટરિના રોલ માટે લડી રહી છે. કારણ કે બાર્બી ડોલ કેટરિનાના માથે ખાલી આઈટમ સોંગ ફટકારવામાં આવ્યા છે. જ્યારે ફાતિમા આમિરની ફેવરિટ છે. નવાઝુદ્દીનની ઘુમકેતુ રિલીઝ થશે. હા ઘુમકેતુ… અને વર્ષના અંતે લાંબા સમયબાદ શ્રીમાન રિતિક રોશન બાયોપિકમાં નજર આવશે. આનંદ કુમાર જે આઈઆઈટીના વિદ્યાર્થીઓને મફતમાં શિક્ષણ આપી વિશ્વભરમાં ખ્યાતનામ થયા, તેની બાયોપિક છે. નામ પણ સુપર-30 છે. સાથે વિકાસ બહલ છે એટલે જોવાની મઝા આવશે. પણ દર્શકો, આ વખતે રિતિક કુદકા મારતો નહીં જોવા મળે. વર્ષો બાદ તે જમીન પર હશે. ફિલ્મના ટાઈટલમાં ભલે સુપર હોય પણ તે આ વખતે તો માણસ જ છે. નમસ્તે લંડન કદાચ આવી શકે, પણ ટોટલ ધમાલ નામની વલ્ગર કોમેડી આવવાના એંધાણ ઈન્દર કુમારે અત્યારથી જ આપી દીધા છે !!!